Bulevardipalmu
Bulevardipalmujen muodostama käytävä Long Beachissa
**Bulevardipalmu** (*Washingtonia robusta*) on palmukasvien heimoon ja presidentinpalmujen sukuun kuuluva kasvilaji, joka kasvaa luonnonvaraisena Meksikossa.

Ulkonäkö ja koko
----------------

Vanhoilla yksilöillä runko on korkeintaan 27 metriä korkea *lähde?*. Bulevardipalmu kasvaa korkeammaksi, mutta on rungoltaan kapeampi kuin läheisin sukulaisensa presidentinpalmu (*Washingtonia filifera*). Lehden tyvellä on usein punertavanruskea kohta, jollaista presidentinpalmulla ei ole. Lehtiruoti on lyhyempi ja siinä on aina punertavanruskeita piikkejä; varsinkin nuorilla yksilöillä koko lehtiruoti on punaruskea. *lähde?*

Rungon vanhemmat osat ovat harmaita, kun taas nuorempia osia verhoavat kastanjanpunaiset tai ruskeat lehtitupet, jotka tavallisesti poistetaan viljellyiltä yksilöiltä. Lehtien väri vaihtelee vaaleanvihreästä tummanvihreään. *lähde?*

Levinneisyys ja elinympäristö
-----------------------------

Bulevardipalmu kasvaa endeemisenä Meksikossa: sitä esiintyy ainoastaan Kalifornian niemimaan eteläpuoliskolla sekä Sonoran osavaltiossa. Levinneisyysalueellaan laji kasvaa purojen ja ajoittaispurojen varsilla sekä keitailla. *lähde?*

Käyttö
------

Bulevardipalmu on yksi subtrooppisen vyöhykkeen tyylikkäimmistä maisemaelementeistä. Laji tunnetaan kapeista ja erittäin korkeista rungoistaan. Laji on yleisin viljelty palmulaji Etelä-Kaliforniassa, Etelä-Teksasissa, Phoenixissa ja Tucsonissa. Bulevardipalmu ei kestä yhtä hyvin kylmää kuin sisarlajinsa ja on talvenkestävä ainoastaan vyöhykkeillä 9b-11. Laji vaatii täyden auringonpaisteen. *lähde?*

Bulevardipalmun ja presidentinpalmun risteytykset ovat yleisiä viljelyssä; niissä yhdistyvät presidentinpalmun kylmänkestävyys ja bulevardipalmun tyylikkyys. Risteytystä kutsutaan myös nimellä *Washingtonia × filibusta* Hodel. *lähde?*

Lähteet
-------

1. ↑  Machuca Machuca, K. Martínez Salas, E. Quero, H. & Samain, M.-S.: *Washingtonia robusta* *IUCN Red List of Threatened Species. Version 2022-2*.  2022. International Union for Conservation of Nature, IUCN, Iucnredlist.org. Viitattu 1.2.2023. (englanniksi)
2. ↑  Washingtonia robusta H.Wendl. *Finto: Kassu*. Viitattu 25.3.2021.
3. 1 2 3  Washingtonia robusta in Flora of North America @ efloras.org *Flora of North America*. Viitattu 25.3.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1096456
* Wikispecies: Washingtonia robusta
* AoFP: 269
* APDB: 33244
* Calflora: 9271
* Cal-IPC: washingtonia-robusta
* CoL: 5BV46
* EoL: 1127833
* EPPO: WATRO
* FNA: 222000449
* FoIO: WASROB
* GBIF: 5294595
* GRIN: 41968
* iNaturalist: 79521
* IPA: 14221
* IPNI: 670278-1
* IRMNG: 10208131
* ISC: 56708
* ITIS: 42515
* IUCN: 58410979
* NatureServe: 2.145457
* NCBI: 48220
* NZOR: 108f630e-c394-4e49-a0ba-35fcdf1fdc97
* NZPCN: 4394
* Open Tree of Life: 122453
* PFI: 8647
* Plant List: kew-214261
* PLANTS: WARO
* POWO: urn:lsid:ipni.org:names:670278-1
* Tropicos: 2400869
* WoI: 2677
* WFO: wfo-0000333916

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Mexikanische Washingtonpalme